rejauldu/bengali-wikipedia huggingface dataset:
সোমলতা আচার্য্য চৌধুরী (ইংরেজি:Somlata Acharyya Chowdhury) ভারতের পশ্চিমবঙ্গের একজন বাঙালি সঙ্গীতশিল্পী ও একজন মনোবিদ। তিনি টলিউড চলচ্চিত্রে নেপথ্য গায়িকা এবং এছাড়াও তার নিজের একক অ্যালবাম আছে। ২০০৮ সাল থেকে তিনি কলকাতার আশুতোষ কলেজে মনোবিজ্ঞান বিভাগে একজন গেস্ট লেকচারার হিসেবে শিক্ষকতা করছেন।   শৈশবকাল  ১১ই ফেব্রুয়ারি সোমলতা ভারতের পশ্চিমবঙ্গ রাজ্যের কলকাতা শহরে একটি পূর্ববঙ্গীয় জমিদার পরিবারে জন্মগ্রহণ করেন। তার মায়ের পৈতৃক বাড়ি নোয়াখালী জেলায় ছিল। তার পিতা শ্যামল আচার্য্য চৌধুরী ময়মনসিংহের মুক্তাগাছার আচার্য্য জমিদার পরিবারের বংশধর। তিনি নয় বছর বয়স থেকে পণ্ডিত বিরেশ রায় এর অধীনে ভারতীয় শাস্ত্রীয় সঙ্গীতে প্রশিক্ষণ নেন।   পেশা  গায়িকা হওয়া ছাড়াও তিনি একজন মনোবিদ।সোমলতা এবং তার ব্যান্ড সোমলতা এবং এসেস সঙ্গে মঞ্চে অনুষ্ঠান সঞ্চালনা করেন। সোমলতা ২০০৭ সালে পারফেক্ট ওমেন চলচ্চিত্রের জন্য তার প্রথম প্লেব্যাক করেছিলেন।  একক অ্যালবাম   চুপকথা (২০০৯)  আমি আছি এর মাঝে (২০১৪)   চলচ্চিত্রসমূহ   পারভেক্ট ওমেন (২০০৭)  ক্রস কানেকশন (২০০৯)  ইউ ট্রার্ন (২০১০)  রঞ্জনা আমি আর আসবো না (২০১১)  সেভেন ডেইজ (২০১১)  বেডরুম (২০১১)  এলার চার অধ্যায় (২০১২)  দত্ত ভার্সেস দত্ত (২০১২)  মাছ মিষ্টি এন্ড মোর (২০১২)  বোঝেনা সে বোঝেনা (২০১২)  হাফ সিরিয়াস (২০১৩)  বাংলা নাচে ভাংড়া (২০১৩)  অন্তরাল (২০১৩)  বেলাশেষে (২০১৫)  মাইকেল (২০১৭)  ঢাকা অ্যাটাক(২০১৭)   পুরস্কার   ইটিভি দাদা না দিদিঃ গানের বিগ ফাইট - শ্রেষ্ঠ আবিষ্কার পুরস্কার।  আনন্দলোক স্পেশাল জুরি অ্যাওয়ার্ড।  টেলি সিনে সেরা নারী পুরস্কার।  রাশি জলসা বিনোদন অ্যাওয়ার্ডস - আগামী রাতের খাবার রাশি (২০১০)।  আরও দেখুন  জগৎকিশোর আচার্য চৌধুরী হেমেন্দ্রকিশোর আচার্য চৌধুরী রমেন্দ্রকুমার আচার্য চৌধুরী   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি হিন্দু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার সঙ্গীতশিল্পী
বংশীকুন্ডা দক্ষিণ ইউনিয়ন বাংলাদেশের সিলেট বিভাগের সুনামগঞ্জ জেলার মধ্যনগর উপজেলার অন্তর্গত একটি ইউনিয়ন।   অবস্থান ও সীমানা  বংশীকুন্ডা দক্ষিণ ইউনিয়নটির উত্তরে বংশীকুন্ডা উত্তর ইউনিয়ন এবং দক্ষিণে চামারদানি ইউনিয়ন অবস্থিত। পঞ্চিমে বিশরপাশা বাজার এবং পূর্বে শ্রীপুর অবস্থিত।   ইতিহাস  বংশীকুন্ডা নামটি এসেছে অত্র অঞ্চলের একসময়ের জমিদার বংশী বদন চৌধুরীর “কুন্ড” বা “জলাধার” নামানুসারে।এটি অবশ্য অনুমান নির্ভর তথ্য। এখানকার মৃত্তিকা গবেষণালব্দ তথ্য হলো;বংশীকুন্ডার পাশ দিয়ে বয়ে যাওয়া মনাই নদীর তীরে প্রায় ১২০০ বছর পূর্বে জনবসতি গড়ে উঠেছিল। তখন এ অঞ্চল গারো, কুচ,হাজং ইত্যাদি ক্ষুদ্র নৃগোষ্ঠির বসবাস ছিল বলে মনে করা হয়। বংশীকুন্ডার ইতিহাস বলতে গেলে সুলতানী আমলে এ অঞ্চল 'ইকলিমে মোয়াজ্জেমাবাদ'নামীয় স্বাধীন রাজ্যের অন্তর্গত ছিল। মুঘল আমলে প্রশাসনিক সুবিধার্থে পরগনা সৃজন করা হলে বংশীকুন্ডা পরগণা সৃষ্টি হয়। বংশীকুন্ডা পরগণার বিস্তৃতি ছিল পূর্বে স্বাধীন লাউড় রাজ্য বা পরগণা।পশ্চিমে সুসুং রাজ্য দক্ষিনে রনদীঘা ও সেলবরষ পরগণা। উল্লেখ্য যে, বর্তমান মধ্যনগর উপজেলা সদর বংশীকুন্ডা পরগণার অন্তর্ভূক্ত ছিল।      (সূত্র- শ্রীহট্টের ইতিবৃত্ত)। বংশীকুন্ডা জনপদটি ঐতিহাসিকভাবে গুরুত্ত্বপূর্ণ।মোঘল শাসনামলে বংশীকুন্ডায় একটি শক্তিশালী নৌঘাটি ছিল।পার্শ্ববর্তী চামারদানী গ্রামের অদূরে জলপথের নিশানা হিসেবে 'ছামাদানি'নামে বাতিঘর ছিল,এ থেকেই চামারদানী নামকরন করা হয়েছে।(সূত্র- ডঃ গোলাম কাদির এঁর রচনাবলী)। ব্রিটিশ বিরোধী আন্দোলনে অবিভক্ত বংশীকুন্ডার মোহনপুর গ্রামে( বর্তমানে বংশীকুন্ডা উত্তর ইউনিয়ন) ইপিআর এর গুলিতে নিহত হন বিপ্লবী রবিদাম। গত শতাব্দীর মাঝামাঝি সময়ে বংশীকুন্ডায় সংঘটিত জমিদার বিরোধী তীব্র আন্দোলন গড়ে উঠে। যা ঐতিহাসিক বংশীকুন্ডা কৃষক আন্দোলন নামে পরিচিত।( সূত্র- অজয় ভট্টাচার্য রচনাবলী) মুক্তিযুদ্ধে অবিভক্ত বংশীকুন্ডার রয়েছে গুরুত্বপূর্ণ ইতিহাস। মহিষখলা সাব সেক্টর মহান মুক্তিসংগ্রামের অবিচ্ছেদ্য অংশ। সম্প্রতি কালে জেলে-কৃষকদের অধিকার আদায়ে বিভিন্ন আন্দোলন- সংগ্রাম সংঘটিত হয়েছে। তার মধ্যে ঘাসী নদী উন্মুক্ত আন্দোলন অন্যতম। পূর্বে উল্লেখ করা হয়েছে, বংশীকুন্ডা উত্তর ও বংশীকুন্ডা দক্ষিণ এই দুটি ইউনিয়ন একত্রে বংশীকুন্ডা ইউনিয়ন ছিল। পরবর্তীতে ইউনিয়নটির সীমানা বড় বিধায় একস্থানে বসে সকল কার্যক্রম পরিচালনা করা সম্ভবনা বিধায় এটিকে দুই ভাগে বিভক্ত করা হয়। একটি হলো ০১ নং বংশীকুন্ডা উত্তর ইউনিয়ন আর অপরটি ০২ নং বংশীকুন্ডা দক্ষিণ ইউনিয়ন।     প্রশাসনিক এলাকা    আয়তন ও জনসংখ্যা  আয়তন- ৭৩ বগ কি.মি জনসংখ্যা মোট নারী ও পুরুষ- ৩০৩০৩   শিক্ষা  শিক্ষার হার :   ৬০% শিক্ষা প্রতিষ্ঠান  ০ গড়াকাটা আব্দুল খালেক মডেল উচ্চ বিদ্যালয়  ০   বংশীকুন্ডা মমিন উচ্চ বিদালয়  ০   বংশীকুন্ডা কলেজ  ০   লায়েছ ভূঁইয়া উচ্চ বিদ্যালয় ও কলেজ   দর্শনীয় স্থান  ০ টাংগুয়ার হাওর   আরও দেখুন    তথ্যসূত্র
২০২৫ আইসিসি পুরুষ টি২০ বিশ্বকাপ আমেরিকা বাছাইপর্ব (অন্তিম পর্ব) হল ২০২৬ আইসিসি পুরুষ টি২০ বিশ্বকাপ প্রতিযোগিতার জন্য আমেরিকা অঞ্চলের বাছাইপর্বের অন্তিম পর্যায়ের প্রতিযোগিতা, যা ১৫ থেকে ২১ জুন ২০২৫ পর্যন্ত কানাডায় আয়োজিত হয়েছিল।  এই অঞ্চলের মার্কিন যুক্তরাষ্ট্র জাতীয় ক্রিকেট দল এবং ওয়েস্ট ইন্ডিজ ক্রিকেট দল ২০২৪ বিশ্বকাপের সুপার এইটে ওঠার সুবাদে সরাসরি সুযোগ লাভ করেছে। এই প্রতিযোগিতার বিজয়ী দল বিশ্বকাপে অংশগ্রহণ করতে পারবে।  দল সরাসরি উত্তীর্ণ দল      +অন্তিম বাছাইপর্বে অংশগ্রহণকারীউত্তীর্ণ হওয়ার মাধ্যম তারিখ  আয়োজক  দলসংখ্যা  দল ২০২৪ আইসিসি পুরুষ টি২০ বিশ্বকাপ  ২৯ জুন ২০২৪     প্রাথমিক আঞ্চলিক বাছাই৬ – ১৬ ডিসেম্বর ২০২৪    মোট      ৪   প্রস্তুতিমূলক ম্যাচ (নো ফ্রিলস সিরিজ)  পয়েন্ট তালিকা  সূচি  তথ্যসূত্র  বহিঃসংযোগ  Series tournament in ESPNcricinfo (No Frills series)  Series tournament in ESPNcricinfo (Qualifier)  বিষয়শ্রেণী:২০২৬ আইসিসি পুরুষ টি২০ বিশ্বকাপ বাছাইপর্ব
ডান|থাম্ব|287x287পিক্সেল| উইল থর্ন। উইলিয়াম জেমস থর্ন সিবিই (৮ অক্টোবর ১৮৫৭ - ২ জানুয়ারি ১৯৪৬) ছিলেন একজন ব্রিটিশ ট্রেড ইউনিয়নবাদী, কর্মী এবং প্রথম লেবার পার্লামেন্ট সদস্যদের একজন।   রাজনৈতিক জীবন  থর্ন বহু বছর ধরে ওয়েস্ট হ্যাম বরো কাউন্সিলে দায়িত্ব পালন করেছেন এবং ১৯১৭ থেকে ১৯১৮ সাল পর্যন্ত মেয়র ছিলেন।  ১৮৮২ সালে থর্ন লন্ডনে চলে যান এবং একটি গ্যাস কারখানায় চাকরি পান। থর্ন সোশ্যাল ডেমোক্রেটিক ফেডারেশনে (SDF)-এ যোগ দেন এবং শাখা সম্পাদক হন। খুব একটা শিক্ষিত না হলেও থর্ন কার্ল মার্ক্সের কন্যা এলিনর মার্ক্সের সহায়তায় তার পড়ার দক্ষতা উন্নত করেছিলেন।  ১৮৮৯ সালে তিনি ন্যাশনাল ইউনিয়ন অফ গ্যাস ওয়ার্কার্স অ্যান্ড জেনারেল লেবারার্স প্রতিষ্ঠায় সাহায্য করেন, যা অন্যতম বিশিষ্ট নিউ ইউনিয়ন এবং এর সাধারণ সম্পাদক হন। তিনি ইউনিয়ন এবং এর উত্তরসূরিদের মধ্যে এই পদটি ধরে রেখেছিলেন। এটি ১৯২৪ সালে GMWU হয়ে ওঠে এবং ১৯৩৪ সাল পর্যন্ত স্থায়ী হয়। থর্ন ১৮৮৯ সালে লন্ডন ডক স্ট্রাইক সংগঠিত করতেও সাহায্য করেছিলেন।  তিনি লেবার প্রার্থী হিসেবে বেশ কয়েকটি নির্বাচনে প্রতিদ্বন্দ্বিতা করেছিলেন, অবশেষে ১৯০৬ সালের সাধারণ নির্বাচনে ওয়েস্ট হ্যাম সাউথের প্রতিনিধিত্বকারী একটি আসন জয়ের আগে। ব্রিটিশ সমাজতান্ত্রিক দলে পরিণত হওয়ার পর তিনি এসডিএফ-এর সাথেই ছিলেন। ১৯১৭ সালের রুশ বিপ্লবের পরপরই থর্ন সোভিয়েত ইউনিয়ন সফর করেন।  তিনি ১৯১৮ সালে প্লাইস্টো আসন থেকে ৯৪.৯% ভোট পেয়ে জয়লাভ করেন, যা লেবার প্রার্থীর জন্য একটি রেকর্ড যা আজও অক্ষুণ্ণ। ১৯৪৫ সালের সাধারণ নির্বাচনে অবসর গ্রহণের আগ পর্যন্ত তিনি এটি ধরে রেখেছিলেন, ৮৭ বছর বয়সে - সেই সময়ের সবচেয়ে বয়স্ক সদস্য।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ট্রেড ইউনিয়ন কংগ্রেসের সংসদীয় কমিটির সদস্য বিষয়শ্রেণী:ট্রেড ইউনিয়ন কংগ্রেসের সভাপতি বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য বিষয়শ্রেণী:বৃহত্তর লন্ডনের কাউন্সিলর বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৪৬-এ মৃত্যু বিষয়শ্রেণী:১৮৫৭-এ জন্ম বিষয়শ্রেণী:বৃহত্তর লন্ডনের মেয়র বিষয়শ্রেণী:ব্রিটিশ ট্রেড ইউনিয়নের নেতা বিষয়শ্রেণী:জিএমবি (ট্রেড ইউনিয়ন) এর সাধারণ সম্পাদক বিষয়শ্রেণী:ব্রিটিশ সমাজতান্ত্রিক দলের সদস্য বিষয়শ্রেণী:বার্মিংহাম, ওয়েস্ট মিডল্যান্ডসের রাজনীতিবিদ বিষয়শ্রেণী:বার্মিংহাম, ওয়েস্ট মিডল্যান্ডসের সক্রিয় কর্মী বিষয়শ্রেণী:সামাজিক গণতান্ত্রিক ফেডারেশনের সদস্য
পুরাতন চাকমা রাজবাড়ি হলো বাংলাদেশের রাঙ্গামাটি জেলায় অবস্থিত চাকমা রাজার রাজবাড়ি, যা বর্তমানে কাপ্তাই হ্রদের পানিতে নিমজ্জিত রয়েছে।   ইতিহাস  চাকমা রাজাদের আদি বাসস্থান ছিল বর্তমান চট্টগ্রাম জেলার রাঙ্গুনিয়া উপজেলার রাজাভুবন রাজবাড়িতে। ১৮৭৪ সালে রানি কালিন্দী রায়ের মৃত্যুর পরে রাজা হরিশ্চন্দ্র রায় সিংহাসনে বসে চাকমা রাজ্যের রাজধানী রাঙ্গুনিয়া থেকে রাঙ্গামাটিতে স্থানান্তর করেন।  ১৯৬২ সালে কাপ্তাই বাঁধ নির্মাণের পর সৃষ্ট কাপ্তাই হ্রদের পানিতে রাজবাড়িটি নিমজ্জিত হয়। এর পূর্বেই রাজা ত্রিদিব রায় রাঙ্গামাটি শহরে একটি নতুন রাজবাড়ি নির্মাণ করেন। পুরনো রাজবাড়ি থেকে আনা কামান ও পুরনো রাজবিহার বৌদ্ধমন্দিরের বুদ্ধমূর্তিকে নতুন নির্মিত রাজবাড়ির পাশে স্থাপন করা হয়।  ১৯৮৬ ও ২০০৬ সালে কাপ্তাই হ্রদের পানি কমে যাওয়ায় পুরনো রাজবাড়ি পানির নিচ থেকে দৃশ্যমান হয়।   তথ্যসূত্র   বিষয়শ্রেণী:বাংলাদেশের প্রাসাদ বিষয়শ্রেণী:রাঙ্গামাটি জেলার দর্শনীয় স্থান বিষয়শ্রেণী:রাঙ্গামাটি জেলার প্রত্নতাত্ত্বিক স্থাপনা
মসজিদ আস-সাহাবা বা সাহাবাগণের মসজিদ (আরবি: مَسْجِد ٱلصَّحَابَة, রোমান: Masjid aṣ-Ṣaḥābah) ইরিত্রিয়ার বন্দর নগরী মাসাওয়াতে মসজিদটি অবস্থিত। খ্রিস্টীয় সপ্তম শতাব্দীর শুরুতে নির্মিত মসজিদটিকে আফ্রিকা মহাদেশের প্রথম মসজিদ বলে মনে করা হয়। এটি হেজাজের (বর্তমানে সৌদি আরব) শহর মক্কার লোকদের নির্যাতনের হাত থেকে বাঁচতে এখানে হিজরত করা ইসলামের নবী মুহাম্মদের সাহাবাদের দ্বারা নির্মিত হয়েছিল বলে জানা যায়। বর্তমান স্থাপনাটি অনেক পরে নির্মিত হয়েছে কারণ কিছু বৈশিষ্ট্য যেমন মেহরাব (সপ্তম শতাব্দীর শেষের দিকে) এবং মিনার (নবম শতাব্দী পর্যন্ত) ইসলামী স্থাপত্যশৈলীতে তখন পর্যন্ত বিকাশ লাভ করেনি।   আরও দেখুন    গ্রেট মসজিদ, আসমারা  আফ্রিকায় ইসলাম  আবিসিনিয়ায় হিজরত  আবিসিনিয়ায় দ্বিতীয় হিজরত  কুবা মসজিদ, মদিনা   তথ্যসূত্র   বিষয়শ্রেণী:ইরিত্রিয়ার মসজিদ বিষয়শ্রেণী:আফ্রিকায় ইসলাম বিষয়শ্রেণী:৬১০-এ সম্পন্ন মসজিদ বিষয়শ্রেণী:৭ম শতাব্দীর মসজিদ
thumb|300px|ফিজো-ফুকো যন্ত্র- বাম দিকের চিত্র: আলো বাম দিকের ঘূর্ণায়মান আয়না দ্বারা প্রতিফলিত হয়ে ওপরের স্থির আয়নায় পড়ে। ডান দিকের চিত্র: স্থির আয়নায় প্রতিফলিত আলো θ কোণে ঘুরে যাওয়া ঘূর্ণায়মান আয়নায় পড়ে আলোর উৎস থেকে ২θ কোণে থাকা দূরবীক্ষণ যন্ত্রে ধরা পড়ে। thumb|300px|ফিজো যন্ত্র- আলো চাকতির দাঁতের এক দিক দিয়ে গিয়ে প্রতিফলিত হয়ে দাঁতের অপর দিক দিয়ে ফিরে আসে। ধরে নেওয়া হয়, আলোর এক বার গমনের মধ্যে চাকতিটি এক দাঁত পরিমাণ ঘুরে যায়।  ১৮৫০ খ্রিষ্টাব্দে ফরাসী পদার্থবিদ আর্মান্ড হিপ্পোলাইট লুই ফিজো ও জাঁ বার্নার্ড লিওঁ ফুকো আলোর গতিবেগ নির্ণয়ের জন্য ফিজো-ফুকো যন্ত্র উদ্ভাবন করেন।   কার্যপ্রণালী   ফিজো-ফুকো যন্ত্রে আলো একটি ঘূর্ণায়মান আয়না দ্বারা প্রতিফলিত হয়ে ৩৫ কিলোমিটার দূরের স্থির আয়নায় পড়ে। আলো যতক্ষণে স্থির আয়না থেকে প্রতিফলিত হয়ে ফিরে আসে , ঐ সময়ে ঘূর্ণায়মান আয়না অল্প কোণে ঘুরে যায়। এর ফলে ঘূর্ণায়মান আয়নায় প্রতিফলিত আলো উৎস থেকে দূরে সরে যায়।  দুইটি আয়নার মধ্যে দুরত্ব h হলে, ঘূর্ণায়মান আয়নায় প্রথম ও দ্বিতীয় প্রতিফলনের মধ্যেকার সময় হয় 2h/c যেখানে c = আলোর গতিবেগ।  এই সময় ঘূর্ণায়মান আয়না  কৌণিক হারে θ কোণে ঘুরে যায়। ফলে,  বা,   অর্থাৎ আলোর গতিবেগ θ কোণকে পর্যবেক্ষণ করে জানা যাবে। উৎস থেকে 2θ কোণে অবস্থিত দূরবীক্ষণ যন্ত্রে প্রতিফলিত আলো ধরা পড়বে।   ফিজো যন্ত্র   জাঁ বার্নার্ড লিওঁ ফুকো আর্মান্ড হিপ্পোলাইট লুই ফিজোর উদ্ভাবিত যন্ত্র থেকে ফিজো-ফুকো যন্ত্রের উদ্ভাবন করেন। ১৮৪৯ খ্রিষ্টাব্দে ফিজো তার উদ্ভাবিত যন্ত্রে দুটি স্থির আয়না ব্যবহার করেন। এর মধ্যে একটি আয়না একটি ঘূর্ণায়মান চাকতি দ্বারা আংশিক ভাবে ঢাকা। আলো চাকতির দাঁতের এক দিক দিয়ে গিয়ে প্রতিফলিত হয়ে দাঁতের অপর দিক দিয়ে ফিরে আসে। ধরে নেওয়া হয়, আলোর এক বার গমনের মধ্যে চাকতিটি এক দাঁত পরিমাণ ঘুরে যায়।  এই যন্ত্রের সাহায্যে ফিজো আলোর গতিবেগ সঠিক মানের ৫% বেশি পান।   গুরুত্ব   এই যন্ত্রে আলোর গতিপথে একটি জল ভর্তি নল রেখে জাঁ বার্নার্ড লিওঁ ফুকো দেখান যে বায়ুতে আলোর গতিবেগের তুলনায় জলে আলোর গতিবেগ কম। এই পরীক্ষা আইজাক নিউটনের আলোর কণাবাদী তত্ত্বকে নস্যাৎ করে।    তথ্যসূত্র    বহিঃসংযোগ   Diagram showing the original experimental design found in the second volume of Foucalt's collected works: Volume Two - Recueil des travaux scientifiques de Léon Foucault 1878.  Speed of Light (The Foucault Method)  Light in moving media  বিষয়শ্রেণী:পদার্থবিজ্ঞান পরীক্ষা বিষয়শ্রেণী:পদার্থবিজ্ঞানের পরীক্ষা
মাদুরা হল ইন্দোনেশিয়ার জাভা দ্বীপ-এর উত্তর-পূর্ব প্রান্তে অবস্থিত একটি দ্বীপ। দ্বীপটির মোট আয়তন হল  (প্রশাসনিক ভাবে আয়তন  ৫১৬৮ কিমি২। এই দ্বীপের পূর্বের এবং উত্তরের কয়েকটি দ্বীপ নিয়ে গঠিত)। মাদুরা পূর্ব জাভা রাজ্যের একটি প্রশাসনিক অঞ্চল। এই দ্বীপটি জাভা দ্বীপ থেকে পৃথক রয়েছে মাদুরা প্রণালী দ্বারা। এই দ্বীপের প্রশাসনিক অঞ্চলে জনঘনত্ব ৭০২ জন/কিমি২ আর দ্বীপটির জনঘনত্ব হল (৩৬,৪০,০০০ জন, ২০১২ সালে) ৮১৭ জন/বর্গকিমি।  তথ্যসূত্র   বিষয়শ্রেণী:ইন্দোনেশিয়ার দ্বীপ বিষয়শ্রেণী:সংস্কৃত ভাষার নাম বিষয়শ্রেণী:বৃহৎ সুন্দা দ্বীপপুঞ্জ বিষয়শ্রেণী:ইন্দোনেশিয়ার জনবহুল স্থান
কৃষি বিজ্ঞান বা কৃষিগত বিজ্ঞান জীববিজ্ঞানের একটি বিস্তৃত বহু-বিভাগীয় ক্ষেত্র যা সঠিক, প্রাকৃতিক, অর্থনৈতিক এবং সামাজিক বিজ্ঞানের অংশগুলিকে ধারণ করে যেগুলো কৃষিকাজের অনুশীলন এবং উপলব্ধির জন্য ব্যবহৃত হয়। পশু চিকিৎসা বিজ্ঞান, তবে প্রাণী বিজ্ঞান নয়, প্রায়শই এই সংজ্ঞা থেকে বাদ থাকে। কৃষি বিজ্ঞান, খাদ্য এবং তন্তু উৎপাদন এবং প্রক্রিয়াকরণের সাথে সম্পর্কিত বিজ্ঞান। এর মধ্যে রয়েছে মাটি চাষ, ফসল চাষ ও শস্য সংগ্রহ, প্রাণী প্রজনন এবং মানুষের ব্যবহারের জন্য উদ্ভিদ এবং প্রাণীজাতীয় পণ্য প্রক্রিয়াজাতকরণের প্রযুক্তি অন্তর্ভুক্ত।  ইতিহাস অষ্টাদশ শতাব্দীতে, জোহান ফ্রিডরিখ মায়ার সার হিসাবে জিপসাম (হাইড্রেটেড ক্যালসিয়াম ফসফেট) ব্যবহারের জন্য পরীক্ষা-নিরীক্ষা চালিয়েছিলেন।  ১৮৩৩ সালে জন বনেট লয়েস এবং জোসেফ হেনরি গিলবার্ট ইংল্যান্ডের রথমেস্টেড রিসার্চ স্টেশনে দীর্ঘমেয়াদী মাঠের পরীক্ষার একটি সেট শুরু করেছিলেন; সেগুলির মধ্যে কিছু এখনও প্রচলিত রয়েছে।  মার্কিন যুক্তরাষ্ট্রে, কৃষির্কার্যে এক বৈজ্ঞানিক বিপ্লব ১৮৮৭ সালের হ্যাচ আইনের মাধ্যমে শুরু হয়েছিল, যা "কৃষি বিজ্ঞান" শব্দটি ব্যবহার করে। প্রাথমিকভাবে কৃত্রিম সারের উপাদানগুলি জানার জন্য কৃষকদের আগ্রহ নিয়ে হ্যাচ আইনের প্রচলন ঘটেছিল। ১৯১৭ সালের স্মিথ-হিউজ আইন কৃষিক্ষেত্রকে তার বৃত্তিমূলক মূল্যে ফিরিয়ে এনেছিল, তবে এর মাধ্যমে বৈজ্ঞানিক ভিত্তি তৈরি হয়েছিল। ১৯০৬ সালের পরে, মার্কিন যুক্তরাষ্ট্রে কৃষি গবেষণায় প্রকাশ্য ব্যয় পরবর্তী ৪৪ বছরের জন্য ব্যক্তিগত ব্যয়কে ছাড়িয়ে যায়।  তথ্যসূত্র  সূত্র       বহিঃসংযোগ  Consultative Group on International Agricultural Research (CGIAR)  Agricultural Research Service  Indian Council of Agricultural Research  International Institute of Tropical Agriculture  International Livestock Research Institute  The National Agricultural Library (NAL)  - The most comprehensive agricultural library in the world.  Crop Science Society of America  American Society of Agronomy  Soil Science Society of America  Agricultural Science Researchers, Jobs and Discussions Information System for Agriculture and Food Research South Dakota Agricultural Laboratories NMSU Department of Entomology Plant Pathology and Weed Science UP Agriculture  Bihar Agriculture   বিষয়শ্রেণী:কৃষিবিদ্যা বিজ্ঞান বিষয়শ্রেণী:মূল বিষয়ের নিবন্ধ বিষয়শ্রেণী:কৃষিবিজ্ঞান
নগর উন্নয়ন অধিদপ্তর নগর পরিকল্পনার জন্য দায়ী গৃহায়ণ ও গণপূর্ত মন্ত্রণালয়ের অধীনে অবস্থিত একটি বাংলাদেশ সরকার নিয়ন্ত্রক সংস্থা।  মোঃ মাহমুদ আলী নগর উন্নয়ন অধিদপ্তরের পরিচালক।    ইতিহাস  নগর অঞ্চল বিকাশের জন্য ১৭ জুলাই ১৯৬৫  সালে উন্নয়ন প্রকল্প হাতে নেয়া হয়।  ১৯৮৩ সালে জুলাই নগর উন্নয়ন অধিদপ্তর ছিল। ১৯৮৩ সালে ব্রিগেডিয়ার জেনারেল এনামুল হক খানের নেতৃত্বে সংগঠন সম্পর্কিত মার্শাল ল কমিটি গঠন করে বিভাগটি উন্নীত করার এবং এর দায়িত্ব বৃদ্ধির সুপারিশ করা হয়। এটি মেজর জেনারেল আতিকুর রহমানের নেতৃত্বে একটি পর্যালোচনা কমিটি দ্বারা অনুমোদিত হয়েছিল।    কার্যক্রম  বাংলাদেশের যে কোনো শহর-নগরীর যাবতীয় উন্নয়ন কাঠামো ও মূল পরিকল্পনার দায়িত্বে থাকে নগর উন্নয়ন অধিদপ্তর। এ দপ্তরটি নগরের অন্যান্য দপ্তরের কার্যক্রমকে তদারকি করে। বিশেষ করে নগর উন্নয়নে সম্পৃক্ত দপ্তরসমূহগুলোর সাথে কাজের সমন্বয় করে। তবে কোনো দপ্তর এ দপ্তরকে ডিঙ্গিয়ে কাজ করলে ব্যবস্থা নেয়ার কর্তৃত্ব নেই নগর উন্নয়ন অধিদপ্তরের। বাংলাদেশে পরিকল্পিত নগরী গড়তে সাধারণ জনগণকে সম্পৃক্ত করার জন্য নগরীর বিভিন্ন শ্রেণি-পেশার মানুষের সঙ্গে মতবিনিময়সহ ব্যাপক প্রচার ও প্রসারের উদ্যোগ নেয়াও নগর উন্নয়ন অধিদপ্তরের কাজ।   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশ সরকারের অধিদপ্তর বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
সাধনা আহমেদ (জন্ম ২৫ জুন ১৯৭১) একজন বাংলাদেশি কবি, নাট্যকার ও অভিনয়শিল্পী। নাটকে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।  জীবনী সাধনা আহমেদ ১৯৭১ সালের ২৫ জুন কিশোরগঞ্জ জেলার ভৈরবে জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয় থেকে উচ্চতর শিক্ষা অর্জন করেন। ঢাকা বিশ্ববিদ্যলায়ে থাকাকালীন তিনি আবৃত্তি দলের সাথে যুক্ত ছিলেন। তিনি ছোটবেলায় নিজ শহরে খেলাঘর আসর নামক একটি সাংস্কৃতিক দলের সাথে যুক্ত ছিলেন। পরে তিনি নিজ শহরে ‘স্পর্শ’ নামে একটি আবৃত্তি পরিষদ গঠন করেন। ঢাকায় থাকাকালীন ১৯৯০-এর দশকে ‘থিয়েটার আরামবাগের’ সাথে যুক্ত হয়ে মঞ্চাভিনয় শুরু করেন।  ১৯৯৭ সালে প্রথম টেলিভিশনের জন্য তিনি নাটক রচনা করেন। পরবর্তীতে টেলিভিশন ছাড়াও তিনি মঞ্চনাটক, কবিতা ও গল্প লেখা শুরু করেন। তার রচিত উল্লেখযোগ্য মঞ্চনাটকের মধ্যে রয়েছে দমের মাদার, ফাগুনশেষে, মাত্ব্রিং, ব্রাত্য আমি মন্ত্রহীন, অংশুপট উপাখ্যান, বিপুল তরঙ্গ,গাঙকুমারী, বিরাঙ্গনার আঁচল ও প্রজন্ম’১৩ এবং ‘সপ্তপর্ণী’। তিনি বর্তমানে ‘ইন্টারন্যাশলাল থিয়েটার ইন্সটিটিউট’-এর বাংলাদেশি অধ্যায়ের সাথে যুক্ত রয়েছেন।  তথ্যসূত্র  বিষয়শ্রেণী:১৯৭১-এ জন্ম বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলাদেশী নাট্যকার বিষয়শ্রেণী:জীবিত ব্যক্তি বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:বাংলাদেশী লেখিকা বিষয়শ্রেণী:বাংলা ভাষার লেখক বিষয়শ্রেণী:বাঙালি লেখক বিষয়শ্রেণী:মহিলা নাট্যকার
কুয়েত ফরাসী আইনি ব্যবস্থার আদলে তৈরি করা " সিভিল আইন ব্যবস্থা " অনুসরণ করে। কুয়েতের আইনি ব্যবস্থা মূলত ধর্মনিরপেক্ষ। শরিয়া আইন শুধুমাত্র মুসলিম বাসিন্দাদের জন্য পারিবারিক আইন পরিচালনা করে, যখন কুয়েতে অমুসলিমদের একটি ধর্মনিরপেক্ষ পারিবারিক আইন রয়েছে। পারিবারিক আইনের প্রয়োগের জন্য, তিনটি পৃথক আদালতের বিভাগ রয়েছে: সুন্নি (মালকি), শিয়া এবং অমুসলিম। জাতিসংঘের মতে, কুয়েতের আইনি ব্যবস্থা হল ইংরেজি সাধারণ আইন, ফরাসি নাগরিক আইন, মিশরীয় নাগরিক আইন এবং ইসলামী আইনের মিশ্রণ।  কুয়েতের আদালত ব্যবস্থা ধর্মনিরপেক্ষ। পারস্য উপসাগরের অন্যান্য আরব রাষ্ট্রের মত কুয়েতে শরিয়া আদালত নেই। দেওয়ানি আদালত ব্যবস্থার বিভাগগুলি পারিবারিক আইন পরিচালনা করে। কুয়েতে উপসাগরীয় অঞ্চলে সবচেয়ে ধর্মনিরপেক্ষ বাণিজ্যিক আইন রয়েছে।   রাষ্ট্র   কুয়েত একটি সংসদীয় সরকার সহ একটি সাংবিধানিক দেশ। কুয়েতের জনসংখ্যার প্রায় ৮৫% (২০১৩ সালে ২.৮ মিলিয়ন) মুসলমান।  জাতিসংঘের মতে, কুয়েতের আইনি ব্যবস্থা হল ব্রিটিশ সাধারণ আইন, ফরাসি নাগরিক আইন, মিশরীয় নাগরিক আইন এবং ইসলামী আইনের মিশ্রণ।   সংবিধান ও বিচারক   কুয়েতের বিচারকদের প্রায় অর্ধেকই অ-নাগরিক-প্রধানত মিশরীয়। অনাগরিক বিচারকরা এক বছর থেকে তিন বছরের চুক্তিতে আছেন। কুয়েতের সংবিধান ইসলামকে রাষ্ট্রধর্ম করেছে। ১৯৬১ প্রেস অ্যান্ড পাবলিকেশনস আইন এমন কোনো বিষয়বস্তুর প্রকাশ নিষিদ্ধ করে যা ব্যক্তিদের অপরাধ করতে, ঘৃণা সৃষ্টি করে বা বিভেদ ছড়ায়।   আরও দেখুন    কুয়েতের রাজনীতি   তথ্যসূত্র   বিষয়শ্রেণী:কুয়েতের আইন
পঙ্কজবল্লী মালায়ালাম চলচ্চিত্র জগতের একজন বিশিষ্ট অভিনেত্রী।  তিনি ১৯৬০ এবং ১৯৭০ এর দশকের শেষের দিকে মালায়ালাম চলচ্চিত্রে পার্শ্ব চরিত্রে অভিনয়ের জন্য পরিচিত ছিলেন।  পঙ্কজবল্লী ১৯৫১ সালে জীবিতা নৌকা  চলচ্চিত্রের মাধ্যমে অভিনয় জগতে আত্মপ্রকাশ করেন।  তিনি ৫০টিরও বেশি সিনেমায় অভিনয় করেছেন। তার নাতনী কাবেরীও তামিল এবং মালায়ালাম চলচ্চিত্রের একজন অভিনেত্রী।    ব্যক্তিগত জীবন  পঙ্কজবল্লী জন্মসূত্রে আলাপুজার চেঙ্গান্নুর অঞ্চলের অধিবাসী। তিনি কৌতুক অভিনেতা এবং মৃদঙ্গম বাদক নানুকুত্তনের সাথে বিবাহিত। তাদের তিনটি সন্তান রয়েছে।    চলচ্চিত্র তালিকা  বছর  শিরোনাম  ভূমিকা  নোট  ১৯৫১  জীবিতা নৌকা      ১৯৫২  অচান      আত্মাসখী      বিশপ্পিন্টে ভিলি      ১৯৫৩  ভেলাক্কারণ      লোকনীতি      আষাঢ়দীপম  ভানু আম্মা    ১৯৫৪  অবকাশী  মাধবী    ১৯৫৫  কালাম মরুন্নু      ১৯৫৭  পাদাথা পাইঙ্কিলি  কোচেলি    ১৯৫৮  মারিয়াকুটি  আন্নাম্মা    নায়ারু পিডিচা পুলিভালু  কল্যাণী    ১৯৬০  পূথালি      ১৯৬১  ক্রিসমাস রাত্রি  থ্রেসিয়াম্মা    জ্ঞানাসুন্দরী  জ্ঞানাসুন্দরীর সৎমা    কান্দাম বেচা কোট্টু  খাদিজা    ১৯৬২  স্নেহদীপম  দেবকিয়াম্মা    ভাগ্যজাতকম      ১৯৬৩  স্নাপাকা ইয়োহানন  হেরোডিয়াস    ১৯৬৪  ওরাল কুডি কল্লানাই  কার্থি    স্কুল মাস্টার  ভাবানিয়াম্মা    ওমানাকুট্টান      আয়িশা      ১৯৬৫  পাট্টুথুভালা  আন্নাকুট্টি    কালিয়োদম  ভার্গবিয়াম্মা    ১৯৬৬  কুসৃথিকুট্টান  লক্ষ্মীর মা    পুৎরি  দীনাম্মা    স্থানার্থী সরম্মা  মরিয়াম্মা    কানাকাচিলাঙ্কা      প্রিয়তমা      রাউডি      ১৯৬৭  কুডুম্বাম      কসাভুথাট্টাম  মুসালিয়ারের মা    কাভালাম চুন্দন      ময়নাথারুভি কোলাকেস      সহধর্মিনী      লেডি ডক্টর  এলিয়াম্মা    ১৯৬৮  থিরিচাদি      পুন্নাপ্রা ভাইলার  প্রভাকরণের মা    আঞ্চু সুন্দরীকাল      ১৯৬৯  কুমার সম্ভবম  বীরানী    উরাঙ্গাথা সুন্দরী  আম্মায়ি    জ্বালা  মীনাক্ষী    নার্স      ১৯৭০  দাথুপুত্রান  রাহেল    থারা  ম্যাট্রন    ওথেনেন্তে মাকান  উন্নিচারা    মধুবিধু  কল্যাণিয়াম্মা    ১৯৭১  কোচানিয়াথি  ভাবানি    বোবান অ্যান্ড মলি      ১৯৭৪  থুম্বোলার্চা  থুম্বোলার্চার মা    ১৯৭৬  অম্বা অম্বিকা অম্বালিকা  সত্যবতীর মা    ১৯৭৭  ভেজাম্বল      ১৯৭৮  ওনাপ্পুদাভা      ১৯৮৪  এথির্পুকাল    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
ভারত বাংলাদেশ চলচ্চিত্র পুরস্কার হল সারা বিশ্বে বাংলা ভাষী জনগণের সমগ্র ভ্রাতৃত্বের কাছে “এক”-এর শক্তি ছড়িয়ে দেওয়ার একটি প্ল্যাটফর্ম। বিশ্বজুড়ে দুই দেশের সিনেমার শ্রেষ্ঠত্বকে স্বীকৃতি দেওয়ার একটি প্ল্যাটফর্ম।   ১ম ভারত বাংলাদেশ চলচ্চিত্র পুরস্কার  ১ম ভারত বাংলাদেশ চলচ্চিত্র পুরস্কার ২০১৯ সালে ২১ অক্টোবর বাংলাদেশের ঢাকায় ইন্টারন্যাশনাল কনভেনশন সিটি বসুন্ধরায় অনুষ্ঠিত হয়। ফিল্ম ফেডারেশন অব ইন্ডিয়া (এফএফআই) এবং বাংলাদেশের বসুন্ধরা গ্রুপ যৌথভাবে  চলচ্চিত্র প্রযোজনা সংস্থা টিএম ফিল্মসের সাথে এই অনুষ্ঠানের আয়োজন করে। অভিনেতা শাহরিয়ার নাজিম জয় এবং কৌতুক অভিনেতা মীর আফসার আলীর অনুষ্ঠান সঞ্চালনা করে।  বিভাগদেশনাম / চলচ্চিত্রতথ্যসূত্রআজীবন সম্মাননাভারতরঞ্জিত মল্লিকবাংলাদেশআনোয়ারা বেগমশ্রেষ্ঠ চলচ্চিত্রভারতনগরকীর্তনবাংলাদেশদেবীসেরা পরিচালকভারতসৃজিত মুখোপাধ্যায়বাংলাদেশনাসির উদ্দীন ইউসুফবছরের জনপ্রিয় চলচ্চিত্রভারতব্যোমকেশ গোত্রবাংলাদেশপাসওয়ার্ডবর্ষসেরা জনপ্রিয় অভিনেতাভারতজিৎবাংলাদেশশাকিব খানবর্ষসেরা জনপ্রিয় অভিনেত্রীভারতঋতুপর্ণা সেনগুপ্তবাংলাদেশজয়া আহসানশ্রেষ্ঠ অভিনেতাভারতপ্রসেনজিৎ চট্টোপাধ্যায়বাংলাদেশসিয়াম আহমেদশ্রেষ্ঠ অভিনেত্রীপাওলি দামবাংলাদেশজয়া আহসানশ্রেষ্ঠ পার্শ্ব অভিনেতাভারতঅর্জুন চক্রবর্তীবাংলাদেশইমনশ্রেষ্ঠ পার্শ্ব অভিনেত্রীভারতসুদীপ্তা চক্রবর্তীবাংলাদেশজাকিয়া বারী মমসঙ্গীত পরিচালকভারতবিক্রম ঘোষবাংলাদেশহৃদয় খানশ্রেষ্ঠ প্লেব্যাক গায়ক- পুরুষভারতঅনির্বাণ ভট্টাচার্যবাংলাদেশইমরান মাহমুদুলশ্রেষ্ঠ প্লেব্যাক গায়িকা- নারীভারতনিকিতা নন্দীবাংলাদেশসোমনুর মনির কোনাল ও ঐশীশ্রেষ্ঠ চিত্রনাট্যকারভারতপরমব্রত চট্টোপাধ্যায়বাংলাদেশফেরারি ফরহাদশ্রেষ্ঠ চিত্রগ্রাহকভারতসৃজিত মুখোপাধ্যায়বাংলাদেশকামরুল হাসান খসরুশ্রেষ্ঠ চলচ্চিত্র সম্পাদকভারতসংলাপ ভৌমিকবাংলাদেশতৌহিদ হোসেন চৌধুরীবিশেষ বিচারক পুরস্কারভারতযিশু সেনগুপ্ত ও দামিনী বেণী বসুবাংলাদেশতাসকিন রহমান ও বিদ্যা সিনহা সাহা মীম   তথ্যসূত্র    বহিঃসংযোগ     জি৫ এ ১ম ভারত বাংলাদেশ চলচ্চিত্র পুরস্কার  বিষয়শ্রেণী:ভারতে চলচ্চিত্র উৎসব বিষয়শ্রেণী:বাংলাদেশের চলচ্চিত্র উৎসব বিষয়শ্রেণী:২০১৯-এ প্রবর্তিত চলচ্চিত্র উৎসব বিষয়শ্রেণী:আন্তর্জাতিক চলচ্চিত্র উৎসব
খোকশাবাড়ী ইউনিয়ন বাংলাদেশের রাজশাহী বিভাগের সিরাজগঞ্জ জেলার সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৫১.০০ বর্গকিমি (১৯.৬৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৪৬,২২০ জন জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ২২টি।  গ্রামসমূহ  পাচিল  ব্রাক্ষন বয়ড়া উওর  দৌলত পুর  ব্রাক্ষন বয়ড়া দক্ষিণ  দিয়ার পাচিল  খলিশাকুড়া  চর শৈলাবাড়ী  শৈলাবাড়ী  পুরান শৈলাবাড়ী  নওদা শৈলাবাড়ী  ক্ষিদ্রানী  গুনের গাতী  ছোট গুনের গাতী  খোকশাবাড়ী নতুন পাড়া  গুনের গাতী পশ্চিম পাড়া  খোকশাবাড়ী উওর ও দক্ষিণ  খোকশাবাড়ী হাস পাতাল পাড়া    নলিছা পাড়া  তেলকুপি প্রামানিক পাড়া  সুলতানগঞ্জ  তেলকুপি নতুন পাড়া  নওদা তেলকুপি  চন্দ্রকনা  মুনসুমী  বানিয়া গাতী  সাটিকা বাড়ী  চর ব্রাক্ষন গাতী  ব্রাক্ষন গাতী  শালুয়াভিটা  চর খোকশাবাড়ীচরব্রআমনগাতী  উল্লেখযোগ্য ব্যক্তি  মোহন রায়হান, কবি ও রাজনীতিবিদ  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:সিরাজগঞ্জ সদর উপজেলার ইউনিয়ন